L 277/18 Den Europæiske Unions Tidende 18.10.2008 KOMMISSIONENS FORORDNING (EF) Nr. 1022/2008 af 17. oktober 2008 om ændring af forordning (EF) nr. 2074/2005 for så vidt angår grænseværdierne for Total Volatile Basic Nitrogen (TVB-N) (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestem- melser for animalske fødevarer (1), særlig artikel 11, stk. 9, og ud fra følgende betragtninger: I henhold til afsnit VIII i bilag II til forordning (EF) nr. 853/2004 skal ledere af fødevarevirksomheder udføre bestemte former for kontrol for at forhindre, at fiske- varer, der ikke er egnet til konsum, bringes i omsætning. Denne kontrol omfatter også grænseværdierne for Total Volatile Basic Nitrogen (TVB-N), som ikke må over- skrides. I kapitel 1, afsnit I, i bilag II til Kommissionens forord- ning (EF) nr. 2074/2005 af 5. december 2005 om gennemførelsesbestemmelser vedrørende visse produkter i henhold til Europa-Parlamentets og Rådets forordning (EF) nr. 853/2004 og vedrørende offentlig kontrol i henhold til Europa-Parlamentets og Rådets forordning (EF) nr. 854/2004 og (EF) nr. 882/2004 om fravigelse fra Europa-Parlamentets og Rådets forordning (EF) nr. 852/2004 og om ændring af forordning (EF) nr. 853/2004 og (EF) nr. 854/2004 (?) fastlægges grænse- værdier for TVB-N for visse kategorier af fiskevarer, og hvilke analysemetoder der skal anvendes. Når fartøjer, der ikke er bygget og udstyret til at opbe- vare ferske fiskevarer om bord i over 24 timer, lander deres fangst, skal ferske fiskevarer nedkøles snarest (1) EUT L 139 af 30.4.2004, s. 55. Berigtiget i EUT L 226 af 25.6.2004, s. 22. (?) EUT L 338 af 22.12.2005, s. 27. muligt efter landingen og opbevares ved temperaturen for smeltende is, jf. bilag II til forordning (EF) nr. 853/2004. Når hele fiskevarer, der håndteres på sådanne fartøjer, anvendes direkte til fremstilling af fiskeolie til konsum, kan råvarerne forarbejdes uden at blive nedkølet i op til 36 timer efter fangsten eller landingen på fartøjet, forudsat at fiskevarerne stadig opfylder friskhedskriteri- erne. Det er derfor relevant at fastsætte en generel grænseværdi for TVB-N, som ikke bør overskrides i fiskearter, der anvendes til direkte produktion af fiskeolie til konsum, når man vælger den mulighed. Da værdierne varierer arterne imellem, kan det også være relevant at fastsætte højere grænseværdier for TVB-N for visse arter. Indtil disse højere grænseværdier for TVB-N harmoniseres på fællesskabsplan, bør medlemsstaterne have mulighed for at anvende nationale grænseværdier for visse arter, forudsat at fisken stadig opfylder frisk- hedskriterierne. Forordning (EF) nr. 2074/2005 bør ændres i overens- stemmelse med ovenstående. Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — UDSTEDT FØLGENDE FORORDNING: Artikel 1 Bilag II til forordning (EF) nr. 2074/2005 ændres som angivet i bilaget til nærværende forordning.